ምክትል ጠቅላይ ሚኒስትር ደመቀ  ወደ ሳዑዲ አረቢያ አቀኑ
በኢፌዴሪ ምክትል  በምክትል ጠቅላይ ሚንስትር አቶ ደመቀ መኮንን ከፍተኛ የመንግስት የሚመራ ልዑክ ወደ ሳዑዲ አረቢያ ሪያድ አቀና።በምክትል ጠቅላይ ሚኒስትሩ የሚመራው ልዑክ ወደ ሳዑዲ ያቀናው   ከጥቅምት 13 እስከ 15 በሚካሄደው  የኢንቨስትመንት ፎረም ለማሰታፍ ነው ተብሏል።የኢንቨስትመንት ፎረሙ ላይ ምክትል ጠቅላይ ሚንስትር አቶ ደመቀ አፍሪካን በመወከል፥ የአህጉሪቱን እምቅ የኢንቨስትመንት አማራጮች እና መፃዒ ዕድሎችን በተመለከተ ንግግር እንደሚያደርጉ ይጠበቃል።በተመሳሳይ በኢትዮጵያ ያሉ የኢንቨስትመንት አማራጮችን ለማስተዋወቅ እና አለም አቀፍ ባለሃብቶችን ለመሳብ የሚያግዙ መልዕክቶችን እንደሚያስተላልፉ ተነግሯል።ከፎረሙ ጎን ለጎን ምክትል ጠቅላይ ሚንስትሩ ከሳዑዲ ዓረቢያ ከፍተኛ የመንግስት የስራ ሃላፊዎች ጋር የሁለትዮሽ ግንኙነትን በሚያጠናክሩ ጉዳዮች ዙሪያ ውይይት ያደርጋሉ ተብሏል።ምክትል ጠቅላይ ሚንስትር አቶ ደመቀ መኮንን በፎረሙ ለመሳተፍ ለሊት ሪያድ ሲገቡ የሳውድ አረቢያ ከፍተኛ የመንግስት የስራ ሃላፊዎች በክብር ተቀብለዋቸዋል።